ઉનામાં દલિતો ઉપર થયેલા અત્યાચારના બનાવની આગ રાજયભરમાં ફેલાઇ ગઇ છે અને રાજયભરમાં તોફાનો ફાટી નીકળ્યા છે. ઇન્ચાર્જ ડીજીપી પૃથ્વીપાલ પાંન્ડેયે ઉનાની ઘટનાના મુદે બુધવારે બપોરના પોલીસ ભવનમાં પત્રકાર પરિષદ બોલાવી હતી. પરંતુ પત્રકાર પરિષદને સંબોધીને પોલીસની કાર્યવાહીની વિગતો આપવાથી દુર રહ્યા હતાં. પોલીસ ભવનમાં બપોરના ૨ વાગે પરિષદ બોલાવી હતી. પરંતુ તે વખતે ઇન્ચાર્જ ડીજીપી પોતાની ચેમ્બરમાં ભોજન લઇ રહ્યા હતાં અને ભોજન પુરું થયા બાદ પત્રકાર પરિષદ સંબોધવાના બદલે મિટીંગમાં જવા માટે રવાના થઇ ગયા હતાં. તેમના બદલે કાયદો વ્યવસ્થાના ઇન્ચાર્જ એડીજી વી.એેમ.પારઘીએ પત્રકાર પરિષદ સંબોધી હતી અને પત્રકારોના સવાલોના જવાબો આપ્યા હતાં.